РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

Радна група за утврђивање испуњености

услова учесника јавног конкурса

10 Број: 02-1785/24

24. септембар 2024. године

Б е о г р а д

ОДБОР ЗА ПРИВРЕДУ, РЕГИОНАЛНИ РАЗВОЈ,

 ТРГОВИНУ, ТУРИЗАМ И ЕНЕРГЕТИКУ

Радна група Одбора за привреду, регионални развој, трговину, туризам и енергетику за утврђивање испуњености услова учесника јавног конкурса за избор органа Комисије за заштиту конкуренције, на седници одржаној 24. септембра 2024. године, размотрила је испуњеност услова учесника јавног конкурса за избор председника Комисије и чланова Савета Комисије за заштиту конкуренције, о чему подноси

И З В Е Ш Т А Ј

 Радна група је прегледала оригиналну документацију коју је поднело 14 учесника јавног конкурса и, на основу прегледане документације, једногласно одлучила да предложи Одбору да усвоји следећи закључак:

„На основу критеријума из Закона о заштити конкуренције („Службени гласник РС“, бр. 51/09 и 95/13), услова за избор из оглашеног Јавног конкурса за избор председника Комисије и чланова Савета Комисије за заштиту конкуренције („Службени гласник РС“, број 63 од 26. јула 2024. године, Интернет страница Народне скупштине од 26. јула 2024. године и дневни лист „Политика“ од 26. јула 2024. године) и пријава на конкурс и поднете документације, Одбор за привреду, регионални развој, трговину, туризам и енергетику, на седници одржаној \_\_\_\_\_\_\_\_\_\_- 2024. године, донео је

З А К Љ У Ч А К

 1. Сви учесници оглашеног јавног конкурса за избор председника Комисије и чланова Савета Комисије за заштиту конкуренције су благовремено поднели пријаве и конкурсну документацију.

 2. Учесник јавног конкурса Тешановић Бранко, рођен 1958. године, испунио је услове за старосну пензију 2023. године, што је, сходно члану 24. Закона о заштити конкуренције, разлог за немогућност обављања дужности.

 3. Учесник јавног конкурса Стојановић проф. др Бобан, рођен 1958. године, испунио је услове за старосну пензију 2023. године, што је, сходно члану 24. Закона о заштити конкуренције, разлог за немогућност обављања дужности.

 4. Критеријуме и услове из Закона о заштити конкуренције и оглашеног јавног конкурса испуњава 12 учесника јавног конкурса:

1. Обрадовић др Милоје
2. Видаковић Мики
3. Ђошић Мирослава
4. Милошевић др Синиша
5. Бокан Данијела
6. Перић Небојша
7. Поповић Маркополос мр Јелена
8. Ракић др Ивана
9. Мишковић Вукашиновић Мирјана
10. Васић мр Нина
11. Булајић Станко
12. Зечар Веран

О б р а з л о ж е њ е

 Одбор за привреду, регионални развој, трговину, туризам и енергетику, на Четвртој седници, одржаној 22. септембра 2024. године, једногласно је одлучио да образује Радну групу за утврђивање испуњености услова учесника јавног конкурса за избор органа Комисије за заштиту конкуренције, у саставу Снежана Пауновић, председник и Никола Радосављевић и Драган Станојевић, чланови Радне групе. Задатак Радне групе је да прегледа оригиналну документацију добијену од стране учесника јавног конкурса, утврди ко од учесника јавног конкурса испуњава критеријуме и услове из Закона о заштити конкуренције и оглашеног јавног конкурса и поднесе извештај Одбору са предлогом закључка.

 На седници Радне групе, одржаној 24. септембра 2024. године, чланови Радне групе су прегледали оригиналну документацију добијену од стране учесника јавног конкурса и, на основу прегледане документације, констатовали да су сви учесници благовремено доставили пријаве са документацијом. Радна група је констатовала да су учесници јавног конкурса Тешановић Бранко и Стојановић проф. др Бобан рођени 1958. године, испунили услове за старосну пензију 2023. године, што је, сходно члану 24. Закона о заштити конкуренције („Службени гласник РС“, бр. 51/09 и 95/13), разлог за немогућност обављања дужности.

 Критеријуме и услове из Закона о заштити конкуренције и оглашеног јавног конкурса испуњава 12 пријављених учесника.“

ПРЕДСЕДНИК ОДБОРА

Снежана Пауновић